Октябрь революцияһы һәм Граждандар һуғышы геройҙарына һәйкәл Өфөлә 1975 йылдың 29 апрелендә асыла. Скульптураның дөйөм бейеклегеxa0— 12 метр, фигураларҙың бейеклегеxa0— 9 метр. Һәйкәлдең бронзанан эшләнгән өлөштәреxa0— 95 тонна. Монумент авторыxa0— Лев Кузнецов, шулай уҡ ижади яҡтан архитектор Александр Семенов ҡатнаша. Тотоп торған конструкциялар, постаменттар, фундаменттарҙың инженерлыҡ расчеттарын инженер-конструктор Александр Коткин башҡара. Һәйкәлде ижад итеү эше туғыҙ йыл дауам итә. Скульптура төркөмө Ленинградта «Монумент-скульптура» заводында ҡойола.